b"\n_START_ARTICLE_\nZulfiqar\n_START_SECTION_\nKonstrukcijos ypatumai\n_START_PARAGRAPH_\nTankas sta\xc4\x8diakamp\xc4\x97s d\xc4\x97\xc5\xbe\xc4\x97s formos, su suvirintu vietin\xc4\x97s konstrukcijos bok\xc5\xa1tu. Manoma, kad konstruojant Zulfiqar buvo panaudoti pagrindiniai rusi\xc5\xa1ko tanko T-72 ir amerikieti\xc5\xa1k\xc5\xb3 tank\xc5\xb3 M48 ir M60 komponentai. Pakabos konstrukcija sukurta kopijuojant anks\xc4\x8diau \xc4\xaf Iran\xc4\x85 importuot\xc5\xb3 JAV tank\xc5\xb3 M48 Patton bei M60 Patton konstrukcij\xc4\x85. SPAT 1200 transmisija, manoma, irgi yra vietin\xc4\x97 tanko M60 transmisijos modifikacija._NEWLINE_Kovin\xc4\x97 Zulfiqar mas\xc4\x97 yra 36 tonos, o dyzelinio variklio galia - 780\xc2\xa0AG. Galios ir mas\xc4\x97s santykis - 21,7\xc2\xa0AG/t. Kai kuriuose \xc5\xa1altiniuose, jog Zulfiqar konstrukcija pana\xc5\xa1i \xc4\xaf Brazilijos tank\xc4\x85 Os\xc3\xb3rio._NEWLINE_Zulfiqar'o \xc4\xafgula - 3 \xc5\xbemon\xc4\x97s. Manoma, kad automatinis patrankos u\xc5\xbetaisymo \xc4\xafrenginys paimtas i\xc5\xa1 T-72.\n_START_SECTION_\nZulfiqar-1\n_START_PARAGRAPH_\nZulfiqar-1 sukurtas tanko M60 Patton, kur\xc4\xaf Iranas pirko prie\xc5\xa1 revoliucij\xc4\x85, pagrindu. Pirm\xc4\x85 kart\xc4\x85 vie\xc5\xa1ai parodytas 1994 m. 1997 m. buvo pagaminta pirmoji partija i\xc5\xa1 6 ma\xc5\xa1in\xc5\xb3, kurios tais pa\xc4\x8diais metais buvo i\xc5\xa1bandytos._NEWLINE_Zulfiqar-1 korpuso \xc5\xa1arvai yra suvirinti, o patranka dengta kompozitiniu \xc5\xa1arvu. Ginkluotas lygiavamzde 125 mm patranka i\xc5\xa1 T-72.\n_START_SECTION_\nZulfiqar-2\n_START_PARAGRAPH_\nZulfiqar-2 yra pagrindinio kovinio tanko prototipas, naudotas kaip eksperimentin\xc4\x97 platforma. \xc5\xa0is variantas turi nauj\xc4\x85 galingesn\xc4\xaf varikl\xc4\xaf. Va\xc5\xbeiuokl\xc4\x97 pailginta. Manoma, kad turi tobulesn\xc4\xaf patrankos u\xc5\xbetaisymo \xc4\xafrengin\xc4\xaf.\n_START_SECTION_\nZulfiqar-3\n_START_PARAGRAPH_\nZulfiqar-3 - tobuliausias variantas i\xc5\xa1 vis\xc5\xb3 Zulfiqar tank\xc5\xb3. Nuo ankstesni\xc5\xb3 modeli\xc5\xb3 skiriasi patobulintais ugnies valdymo sistema, va\xc5\xbeiuokle, varikliu ir patranka 2A46. Turi lazerin\xc4\xaf tolimat\xc4\xaf._NEWLINE_Zulfiqar-3 turi sustiprint\xc4\x85 bok\xc5\xa1t\xc4\x85. Vik\xc5\xa1rai pridengti \xc5\xa1arvuotais ekranais."